Minn L- Imżebbel . . . il- pulċinell ta' Ġeżebel . . . Norman : Nofs in- nhar u għadek kważi ma għamilt xejn ! Ma jistax ikun nibqgħu sejrin hekk . Ma jistax ikun ! Ma jistax ikun ! Sammy : Naf li ma jistax ikun . Naf li ma nistax nibqa' sejjer hekk . U dan jien ili li fhimtu . Norman : X' qiegħed tinsinwa ? Sammy : Inti qatt staqsejt lilek iniffsek għala nagħmel hekk jien , għala dejjem b' dil- ħarsa mħassba , għala din l- apatija kollha ? Norman : Jiena ma twelidtx il- bieraħ . Sammy : Fil- każ tiegħi , ma qrajt xejn . Jew , jekk qrajt , ma fhimt xejn . Norman : Taħseb ? Sammy : Le ma naħsibx . Imma għidli , x' fhimt dwari int f' dawn it- tliet snin ? Norman : Li int bniedem għażżien u bla inizjattiva . Xi ħadd bħalek fil- ħajja qatt ma jasal imkien . Sammy : X' iżjed ? Norman : Li tara x' tagħmel biex tfarfar . U xogħolok jixhdu dan għax m' int tagħmel xejn , ħlief issaħħan is- siġġu , sakemm ma tkunx qiegħed tpejjep barra . Dak li fhimt ! Sammy : Qed tara kif ma fhimt xejn . Norman : Imma int x' qiegħed tippretendi ? Li tiġi hawn u titħallas ta' xejn ! ? Jiena nippretendi , li f' xogħoli nħaddem il- potenzjal tiegħi , li int dwaru ma taf xejn . Sammy : Jiena nippretendi li f' xogħoli nħaddem dak li naf , dak li tgħallimt , dak li lili , jagħmilni individwu u jagħżilni minnek , minn Ċikku , minn Peppu u mill- bqija . Nippretendi li f' xogħoli noħroġ , niżviluppa u nirrijafferma l- identità tiegħi . Ċioè , li bejni u bejn il- prodott tiegħi ma jkunx hemm distinzjoni . Xogħoli rridu li jkun jien , u jien irrid li nkun xogħoli . U dan li qiegħed nitlob , ma hux , jew , m' għandux jitqies , xi ħaġa ta' barra minn hawn . Għall- ħaddiem , kemm bħala membru tal- klassi li jappartjeni lilha , u kemm bħala individwu , dan għandu jkun dritt sagrosant . X' għandu x' jaqsam dan kollu ? U la qegħdin nitkellmu dwar l- inizjattiva , ippermettili nistaqsik , x' inizzjativa ħadt int biex tifhem għala jien hawn ġew , kif għedt inti , m' inix inkun produttiv ? X' inizzjattiva ħadt biex tipprovdili dak l- ispazju fejn jien tassew nista' niffunzjona ? Qabel dħalt hawn ma kontx hekk , imma dawn it- tliet snin għallmuni mod ieħor . Norman : : Emminni , Xbajt nissaportik ! Ma nafx x' se naqbad nagħmel bik ! Sammy : Iltqajna mela . Lanqas jien ma naf x' se nagħmel bija nniffsi . Jiena hawn ġew inħossni moħli , midfun . Qisni dik iċ- ġiraffa b' għonqha twil li meta jsiefru taċ- ċirku jdeffsuha f' gaġġa daqs naqra . Jiena dax- xogħol ma jgħoddx għalija u ma jixraqx lill- kwalifiki li ksibt . Anzi , lili dax- xogħol jirredikolani . Mhux ta' b' xejn li nidħol b' din l- apatija kollha hawn ġew u naħdem daqstant bil- mod . Għasfur , jekk trażżanlu l- ġwienaħ , ma jistax itir . X' jibqa' minnu ? Norman : Lili dan kollu ma jinteressani assolutament xejn ! Jiena li nara hu r- riżultat , u int dak m' intx turih . Dak ix- xogħol huwa xogħolok , trid tagħmlu int u f' ħafna inqas ħin . Sammy : Nipprova kemm nipprova , mhux jirnexxili nidentifika ruħi ma' dan ix- xogħol . Ili ħafna nżommha ġo fija din u naħseb fiha kuljum . Norman : Diġà għedtlek . Ma jinteressanix ! Sammy : Lilna s- Soċjalisti sewwa jgħidulna tal- lemin , li aħna ma nirrikonoxxux lill- individwu , anzi , noħonquh ! Għax huwa tajjeb li nitkellmu dwar il- ħaddiema bħala klassi waħda , l- iżjed f' sitwazzjonijiet urġenti , li taf tajjeb daqsi li bħalissa f' pajjiżna qegħdin jispuntaw bħall- ħożba , imma m' għandna qatt ninsew li l- ħaddiem , minbarra li huwa ħolqa f' katina waħda , huwa wkoll individwu , uniku , b' identità waħda . Il- klassi tal- ħaddiema hi klassi magħmula minn ħafna individwi , li l- ebda wieħed m' hu bħall- ieħor . U din hi xi ħaġa bażika li ma rridu ninsew qatt , inkella niġu klassi tal- mummji . Norman : Ara ħi , jiena m' għandix aptit noqgħod nisma' dad- diskors fl- arja li ma jfisser xejn . Kid għedtlek , niġi naqa' u nqum minn dawn il- ħmerijiet . Li jinteressani lili li x- xogħol jitlesta . Tħallinix niġbidlek l- attenzjoni dwar dan iżjed . Xbajt ngħidlek ! Tħallinix nerġa' narak hawn ! Ara x' qiegħed ngħidlek ! Sammy : Imma jiena x' tort għandi jekk il- ġlekk li qiegħed tipprova ddeffisli ma jiġinix lili ? Hi daqshekk naturali għalik li tisħaq miegħi biex nqatta' tmien sigħat nirredikola ismi u l- identità tiegħi b' dan il- mod ? Inti taħseb li jagħmel sens li bil- kwalifi kollha li ksibt , spiċċajt ikkalzrat hawn ġew nikteb dwar Kalamita u s- Sur Gawdenz ? . . . Kif qatt tista' l- klassi medja tidentifika ruħha magħna meta qegħdin ninsulentawlha l- intelliġenza tagħha b' dal- mod ? Inti bija qiegħed titkaża ? ! Lili dawn ma jinteressawnix lili . Jiena l- paġni li nagħmel fil- ġurnal lanqas biss inħares lejhom . Meta nkun qiegħed inqalleb fil- ġurnal naqbiżhom biex ma niftakarx li nagħmilhom . Narahom biss iqabbduni n- nawżja ! Sammy : U din lili qiegħda tkiddni wisq . Din żgur mhix il- ħajja li ħdimt għaliha . Jiena hawn qiegħed inħossni ninħela , ninqered , tant li biżżejjed tgħaddi dubbiena minn quddiem għajnejja biex itellifli l- attenzjoni kollha . Issa jien meta nkun qiegħed naqra xi ħaġa sura , jew nikteb xi ħaġa tiegħi , ġieli lanqas b' telefon idoqq ma' widnejja ma ninduna ! Norman : Ma nistgħaġibx ħa ngħidlek , daqs kemm int skantat ! Sewwa jgħidu fuqek hawn ġew li qisek mejjet ! ! Kulħadd l- istess kelma fuqek hawn ! Qisek mejjet fuq żewġ saqajn ! Sammy : Le jien ħaj , iżda hawn ġew inħossni midfun ħaj taħt sitt piedi trab . Sammy : Possibbli li tarah jagħmel sens li xi ħadd bħali , li jħossu daqstant diżinteressat u kritiku tax- xandir Malti , jintalab iħeġġeġ lill- qarrejja biex ma jitilfux l- episodju li jmiss ta' Becky ? Kif qatt nista' nkun kuntent f' xogħoli meta ħlief nagħfas Enter kull ħames sekondi ma nagħmilx … Ma taħsibx li dan redikolu ? ! Ma taħsibx li jixraqli aħjar jien ! Ma taħsibx li tista' tituliżżani aħjar lili ? Mid- dehra , inti rasek iebsa iżjed milli qatt kont naħseb . Tajjeb wisq . Mela ejja nagħmlu hekk . Kif għedtlek , ix- xogħol tiegħek taf sewwa x' inhu u trid tagħmlu u f' inqas ħin . Kemm -il darba dan ma tagħmlux , noħroġlok minnufih rakkomandazzjoni ta' tkeċċija . Din hija s- sitwazzjoni . Jekk ma jogħġbokx , mur ħabbat bieb ieħor , jekk issib . Aħjar idabbar rasek bil- kwiet milli nkeċċik jien . Iżjed ċar minn hekk , ma nistax inkun . Norman : : Issa jekk moħħok lanqas din ma jasal jifhem , allura ma nafx . Suppost tifhem x' qiegħed ngħid . Sammy : Dażgur . Dażgur li nifhem . Mil- lat kummerċjali għandek raġun . Ix- xogħol irid jitlesta , u malajr kemm jista' jkun . Frankament , jiena ma ġejtx hawn biex nikkontesta dan kollu . Jiena sempliċiment ġejt hawn biex nagħtik il- perspettiva tiegħi u nfehmek x' inhi l- problema tiegħi . Tant nifhem x' qed tgħid li f' dawn it- tlett snin qatt ma ħassejt li kelli niġi ngħidlek dan kollu . Assumejt li l- problema tiegħi fhimtha bla ma kelli għalfejn infissirha . Imma la l- biċċa skalat sal- punt ta' theddida ta' tkeċċija , kelli niġi ngħidlek " isma' , ma nafx intbaħtx , imma din hija l- problema tiegħi . " Imma la qed tgħidli li ma jinteressakx , allura , bħas- soltu , dan l- isforz tiegħi ma sewa għal xejn . Norman : Hi x' inhi l- problema tiegħek , ma hix problema tiegħi . Jekk iddejjaqt il- bieb taf fejn hu . Itlaq ! Sammy : Imma lili qiegħda tikolni minn ġewwa , ġieli anke meta ma nkunx hawn . Jekk xejn din hija sitwazzjoni umana . Tinsiex li jien hawn qiegħed inqatta' madwar erbgħin siegħa fil- ġimgħa , kważi terz ta' ħini . Anzi nofsu , għax terz minnu rqad , u dak tista' lanqas biss tista' tgħoddu . Norman : Jiena din il- problema ma nistax insolvihielek . Kollox sew , jien sejjer nipprova nkompli . . . b' ħajti . Mur u fittex lesti ! Sammy : Jiena ħa nipprova . Dak kull ma nista' ngħidlek . Li se jirnexxili mhix xi ħaġa li nista' nwegħdek , iżda l- fatt li se nipprova hu sinjal li jien qiegħed nifhem il- pożizzjoni tiegħek . Nittama li xi darba tifhem tiegħi u tifhem l- għala jien hawn ġew inħossni daqstant imdejjaq u frustrat . Norman : Nerġa' ngħidlek , u issa għall- aħħar darba , jekk ma jogħġbokx , itlaq ! Tħallinix inkeċċik jien . Iżda jekk se tippersisti , se nirrakomanda lill- Bord biex iwaqqfek . U mbagħad tgħidx li ma avżajtekx . Iżjed minn hekk ma nistax ngħidlek . U issa , jekk ma jimpurtax . . . Inti għamel fattik … ( Jasal ħdejn il- bieb u jiftħu ) U jien , nagħmel fattija . Ħuġġieġa Oħra minn L- Imżebbel Ħin : Jiena fhimtu żgur sieħbi għax għalkemm ilna kważi ħames snin li spiċċajna mill- univ , jidher li xorta bqajna f' ħajja parallela . Irnexxielek tiddeskrivi s- sitwazzjoni preżenti eżatt kif inhi . - Rażan , Achille Mizzi Id- drittijiet tal- materjal kollu li jidher f' dan il- blogg huma miżmumin mill- awtur . Il- fehmiet espressi f' dan il- blogg huma ta' l- awtur biss , u m' għandhom ikunu assoċjati ma' l- ebda għaqda jew istituzzjoni li l- awtur jagħmel parti minnha . Fuq kollox , dawn ma jirriflettux il- fehmiet ta' qraba , ħbieb jew kollegi .